Nikolai Stelmach

Nikolai Stelmach (sündinud 21. jaanuaril 1981 Tallinnas) on Eesti riigiametnik ja poliitik, kes kogus laiemat tuntust seoses elamislubade müügi skandaaliga.

Sündis Tallinnas ja kasvas üles Loksal, kus lõpetas Loksa Vene Gümnaasiumi. Nikolai isa töötas lukksepana Loksa Laevaremonditehases ja ema kasvatajana Loksa lasteaias.

1998. aastal sooritas edukalt kodakondsuseksami ja sai Eesti Vabariigi kodanikuks.

Aastatel 2001–2006 oli ta erakonna Res Publica liige, pärast erakonna ühinemist Isamaaliiduga 2006. aastal kuulus ta detsembrini 2011 Isamaa ja Res Publica Liitu.

2002. aastal lõpetas Eesti Sisekaitseakadeemia halduskorralduse erialal.

Alates 2007. aastast osaühingu Advisory Partners juhatuse liige. Ettevõte suleti 2012. aastal pärast elamislubade müügi skandaali puhkemist.Vahur Koorits: "Nikolai Stelmach pani poe kinni" Delfi, 12. juuli 2012

Kuulus alates 2005. aastast Tallinna linnavolikokku ja juhtis alates 2007. aastast linnavolikogu revisjonikomisjoni. Nikolai Stelmach ja Indrek Raudne lahkusid volikogust seoses elamislubade müügi skandaaliga"Raudne ja Stelmach lahkusid IRList" Äripäev, 10. detsember 2011. Ta oli ka Eesti Loto nõukogu liige.

Nikolai Stelmach on juhtinud telesaateid venekeelsetes kanalites STV ja Orsent TV.

Novembris 2011 tuvastas Eesti Televisiooni saade "Pealtnägija", et Nikolai Stelmach ja tema äripartner Indrek Raudne pakuvad Venemaa miljonäridele hõlbustatud korras elamisloa taotlemise teenust fiktiivse äriühingu abil.Eesti isamaalised poliitikud hangivad Vene miljonäridele elamislube – ERR uudised (vaadatud 20.11.2011) Algatatud uurimise käigus tuvastati, et Nikolai Stelmach oli oma kodulehel esitanud ekslikke väiteid, nagu oleks ta töötanud Kodakondsus- ja Migratsiooniametis, Eesti Sisekaitseakadeemia välissuhete osakonnas, sotsiaalministeeriumis, Tallinna Kesklinna linnaosa valitsuses ja peaminister Juhan Partsi nõunikuna.Stelmach mõtles endale prominentse eluloo välja – Eesti Ekspress (vaadatud 26.01.2012) Riigikogu uurimiskomisjon leidis, et elamislube vahendas Stelmachi firma, kuid Raudne oli sellisest tegevusest teadlik.Komisjoni raport: elamislube vahendas Stelmach. Postimees. 29.05.2012

 Viited 

Välislingid
 Komisjoni raport: elamislube vahendas Stelmach, Postimees, 29. mai 2012

Kategooria:Eesti ajakirjanikud
Kategooria:Isamaa Erakonna poliitikud
Kategooria:Sündinud 1981